



**ΕΝΗΜΕΡΩΤΙΚΟ ΔΕΛΤΙΟ**

**Συνάντηση εργασίας με θέμα: «Ψυχοδραστικές ουσίες: Παρεμβάσεις μείωσης βλάβης στο πεδίο, συνεργασία με την κοινότητα, προτάσεις πολιτικής»**

Η PRAKSIS στο πλαίσιο του προγράμματος «Peer2Peer: Reinforcing Peer’s Involvement in Outreach Work» διοργάνωσε και υλοποίησε με επιτυχία στις 19/01/2021 διαδικτυακή συνάντηση με θέμα: “**Ψυχοδραστικές ουσίες: Παρεμβάσεις μείωσης της βλάβης στο πεδίο, συνεργασία με την κοινότητα, προτάσεις πολιτικής**.”

Στη συνάντηση συμμετείχαν **θεσμικοί φορείς, οργανώσεις της κοινωνίας των πολιτών, εκπρόσωποι θεραπευτικών προγραμμάτων, ερευνητική και ακαδημαϊκή κοινότητα, φορείς που δραστηριοποιούνται στο αντικείμενο που παρέχουν άμεσα ή έμμεσα παρεμβάσεις μείωσης βλάβης στο πεδίο, μέλη από την κοινότητα των ομότιμων χρηστών ψυχοδραστικών ουσιών, μέλη της ερευνητικής και ακαδημαϊκής κοινότητας, εκπρόσωποι της Αστυνομίας**. Στόχος της οργάνωσης ήταν να κληθούν οι εμπλεκόμενοι φορείς, να ανοίξει διάλογος και να κατατεθούν συγκεκριμένες προτάσεις.

Στη συνάντηση παρουσιάστηκαν τα αποτελέσματα του έργου ***«Peer2Peer: Reinforcing Peer’s Involvement in Outreach Work»,*** όπως προέκυψαν από τις επιμέρους δράσεις της έρευνας, των συζητήσεων σε συγκεκριμένα αντικείμενα, της εκπαίδευσης, των ομάδων εργασίας και **οι προτάσεις που αναδείχθηκαν** μέσα από όλα αυτά.

Υπήρξε επεξεργασία σε **τρία (3) κεντρικά θεματικά αντικείμενα** σχετικά με τη μείωση βλάβης: **εμπλεκόμενοι φορείς και δυναμική συνεργασίας, ζητήματα υγείας και ψυχικής υγείας, εκπαιδευτικές ανάγκες.**

Συνολικά συζητήθηκαν και αναδείχθηκαν: Οι παρεμβάσεις στο πεδίο κατά την παροχή υπηρεσιών μείωσης βλάβης στο δρόμο, η σημερινή πραγματικότητα των χρηστών ψυχοδραστικών ουσιών, η εμπλοκή ομοτίμων χρηστών στις παρεμβάσεις και τα οφέλη που προκύπτουν από αυτήν, κεντρικά ζητήματα υγείας και πρόσβασης, τα ζητήματα ψυχικής υγείας και η διαχείρισή τους, οι ανάγκες εκπαίδευσης σε διάφορους τομείς και σε αρκετά διαφορετικά επίπεδα και φορείς, οι πραγματικοί βασικοί εμπλεκόμενοι φορείς, η ανάγκη για χώρους εποπτευόμενης χρήσης και αλλαγή νομοθετικού πλαισίου για τη χρήση ναλοξόνης, η χρήση συγκεκριμένων ενεργειών και γλώσσας από τα ΜΜΕ, η ανάγκη αξιολόγησης των παρεμβάσεων και προγραμμάτων, η έρευνα και η ανάγκη αξιοποίησης των στοιχείων της από την πολιτική. Τέλος, συζητήθηκε ότι όλα τα παραπάνω είναι καλό να αντιμετωπιστούν στο νέο πλαίσιο της πανδημίας το οποίο βιώνουμε, στο οποίο έχουν προκύψει νέες ανάγκες, νέες τάσεις χρήσης και νέες εξαρτήσεις. Τέθηκαν ζητήματα ανάγκης συνέργειας και κεντρικού σχεδιασμού και κεντρικού συντονισμού των δράσεων.

Στη συνάντηση αυτή αλλά και σε όλες τις άλλες στοχευμένες δράσεις του έργου στο πλαίσιο της έρευνας και των discussion forums, έγιναν συγκεκριμένες παρεμβάσεις από τους εκπροσώπους των εμπλεκόμενων φορέων σε τομείς στους οποίους είναι εξειδικευμένοι και δραστηριοποιούνται. Σε κάθε τομέα έγιναν παρεμβάσεις και από την κοινότητα ομοτίμων χρηστών ψυχοδραστικών ουσιών.

Οι προβληματισμοί, οι απαραίτητες ενέργειες, αλλά και οι προτάσεις που αναφέρθηκαν θα συνταχθούν σε **κείμενο συστάσεων, το οποίο και θα κατατεθεί στα αρμόδια κέντρα λήψης αποφάσεων**.

**Θέλουμε να ευχαριστήσουμε θερμά** όλους τους συμμετέχοντες και τις συμμετέχουσες για την άμεση ανταπόκριση και συνεισφορά, καθώς και τους εκπροσώπους των φορέων που ενεπλάκησαν ενεργά στο συγκεκριμένο έργο με τη συμμετοχή τους σε αρκετές από τις επιμέρους δράσεις του.

Πιο συγκεκριμένα, θα θέλαμε να ευχαριστήσουμε τους εκπρόσωπους: **Γενικό Γραμματέα Καταπολέμησης της Φτώχειας, Δήμο Αθήνας, Υποδιεύθυνση Δίωξης Ναρκωτικών Αττικής, Εθνικό Συντονιστή για τα Ναρκωτικά, Γραφείο του Υπουργού Προστασίας του Πολίτη, ΚΥΑΔΑ, Δίκτυο Ομοτίμων Χρηστών Ψυχοδραστικών Ουσιών και μελών της κοινότητας, ΟΚΑΝΑ, ΚΕΘΕΑ, ΚΕΜΕΑ, Νοσοκομείο Κρατουμένων Κορυδαλλού ο Αγιος Παύλος, ΘΕΤΙΚΗ ΦΩΝΗ, ΠΡΟΜΗΘΕΑ, ΓΙΑΤΡΟΙ ΤΟΥ ΚΟΣΜΟΥ, Γιατροί Χωρίς Σύνορα, Βαβέλ, Καθηγητές και Ομότιμους Καθηγητές από το ΕΚΠΑ και ΑΠΘ, Κέντρα Πρόληψης Δήμου Αθήνας, STEPS, τον πρώην Διογένη, ΕΕΜΑΑ, ΕΚΤΕΠΝ, Ενωση Ασθενών Ελλάδας, Πρόγραμμα προαγωγής αυτοβοήθειας.**

Η ατζέντα τη συνάντησης είναι [εδώ](https://praksis.gr/cms/files/2021/02/agenda-P2P.pdf).

Website: [https://peer2peerproject.com](https://peer2peerproject.com/) και <https://praksis.gr/peer2peer/>

 *Το έργο “Peer2Peer:Reinforcing Peer's Involvement in Outreach Work-PEER2PEER” χρηματοδοτείται από το Πρόγραμμα της Ευρωπαϊκής Ένωσης “Justice Programme - Drugs Policy Initiatives”.*

